text: [{"text_idx": "#000008", "text": "Na cava na nodra itavi na dauniyau ena gauna vakaivolatabu?"}, {"text_idx": "#000009", "text": "ENA gauna vakaivolatabu, e dau lewa na dauniyau na nona vale e dua tale se nona qele. Na vosa vakaIperiu kei na vosa vaKirisi e vakadewataki me \u201cdauniyau,\u201d e rawa ni dusia na dauveiqaravi e vakaraica se lewa na vale."}, {"text_idx": "#000010", "text": "Ni tu vakabobula e Ijipita o Josefa na luvei Jekope, e lesi me nona dauniyau na nona turaga. E \u201cbiuta\u201d na nona turaga na \u201cka kece e taukena me qarava o Josefa.\u201d (Vkte. 39:2-6) Toso na gauna, ni sa dua na iliuliu qaqa kei Ijipita o Josefa, e lesia e dua na dauniyau me lewa na nona vale.\u2014Vkte. 44:4."}, {"text_idx": "#000012", "text": "O cei e rawa ni qarava na itavi vakadauniyau? E kaya e dua na dauvolaivola ni Roma ena imatai ni senitiuri, ni dauveiqaravi e lesi me dauniyau se vakaraica na ka e taukeni, me \u201cvulica me dau cakacaka vinaka.\u201d Kena ibalebale me \u201craica nira qarava vinaka na itavi na tamata cakacaka, me kua ni voravora na nona lewa.\u201d E kuria: \u201cQo tale ga na ka e namaki vua\u2014me kua ni nanuma ni sa kila na ka kece, me tu vakarau ni vulica eso tale na ka.\u201d"}, {"text_idx": "#000013", "text": "E vakayagataka na Vosa ni Kalou na ivakaraitaki ni dauniyau me dusia eso na itavi ena ivavakoso vaKarisito. Kena ivakaraitaki, e uqeti keda na lotu vaKarisito na yapositolo o Pita meda vakayagataka na taledi e solia na Kalou meda \u201cveiqaravi me vaka [nida] dauniyau vinaka ni loloma soli wale ni Kalou.\u201d\u20141 Pita 4:10."}, {"text_idx": "#000014", "text": "E vakayagataka tale ga o Jisu na ivakaraitaki ni dauniyau ena vosa vakatautauvata ena Luke 16:1-8. Kena ikuri, ena dua na parofisai i Jisu me baleta na nona sa Tui, e vakadeitaka vei ira na nona imuri ni na lesia na \u201cdauveiqaravi yalodina e vuku,\u201d se \u201cdauniyau yalodina.\u201d Na nona ilesilesi bibi na dauniyau qori me vakarautaka tiko ga na kakana vakayalo me baleti ira na imuri i Karisito ena gauna ni icavacava. (Maciu 24:45-47; Luke 12:42) Eda marau gona nida vakayagataka na ka e vakarautaka na dauniyau yalodina e veiyasa i vuravura me vaqaqacotaka na noda vakabauta."}, {"text_idx": "#000016", "text": "Na cava era dau solia kina e Isireli makawa na isau ni yalewavou?"}, {"text_idx": "#000018", "text": "Me ikuri ni ka e tukuna na iVolatabu, na ivakadinadina cava tale e dusia nira tu vakabobula na Isireli e Ijipita?"}, {"text_idx": "#000020", "text": "E tekivu vakayagataki ena gauna cava na valenilotu?"}, {"text_idx": "#000021", "text": "O Sitiveni na imatai ni imuri i Jisu me vakamatei. E rawa vakacava me lomavakacegu tu ga ni tusaqati?"}]